Arvydas Novikovas

Arvydas Novikovas (g. 1990 m. gruodžio 18 d. Vilnius) – Lietuvos futbolininkas.

Karjera

Hearts 

Novikovu domėjosi Portugalijos SL Benfica, bet pasiūlymo atsisakė. 2009 m. gegužę sutartį pasirašė su Edinburgo Hearts klubu. 

Debiutavo pagrindinėje sudėtyje prieš Glazgo Celtic FC. 

2009–2010 m. rugpjūčio 20 d. debiutavo UEFA Europos lygoje išvykos rungtynėse prieš Dinamo Zagreb klubą.

2010 m. gegužės 6 d. pratęsė sutartį su Hearts klubu iki 2013 m.vasaros.

2013 m. gegužės 31 d. oficialiame klubo tinklalapyje buvo paskelbta. kad paliko Hearts klubą.

St Johnstone 

2011 m. buvo išnuomotas Perto „Saint Johnstone“ iki sezono pabaigos. 

Debiutavo 2011 m. vasario 1 d. prieš Hamilton Academical FC. Perto klubui atstovavo šešeriose lygos rungtynėse.

Erzgebirge Aue 

2013 m. birželio 23 d. pasirašė trejų metų sutartį su Vokietijos antrosios lygos Erzgebirge Aue klubu.

Lenkija 

2019 m. birželio pabaigoje pasirašė 3 metų sutartį su Varšuvos „Legia“.

Turkija 

2020 m. rugpjūčio viduryje jo kontraktas buvo išpirktas Turkijos futbolo lygos debiutantų - BB Erzurumspor klubo.

2022 m. birželio pradžioje persikėlė į taip pat antrajame divizione žaidžiančiu Samsunspor klubu ir pasirašė dvejų metų sutartį. 2022 m. spalio pabaigoje klubas suspendavo A. Novikovą ir brazilą Fernando Bodriną.

2023 m. sausio 3 d. pranešta, kad nutraukė kontraktą su Samsuno klubu.

Izraelis 

2023 m. sausio pabaigoje pasirašė sutartį iki sezono pabaigos su Haifos „Hapoel“ klubu.

„Žalgirio“ klubas 
2023 m. rugpjūčio 4 d. pranešta, kad tapo „Žalgirio“ klubo nariu.

Laimėjimai 

 Škotijos futbolo taurė: 2012 m.
 Lenkijos čempionas: 2020 m.
 Geriausias Lietuvos futbolininkas: 2018, 2020, 2021 m.

Tarptautinė karjera 
Būdamas 16 metų atstovavo Lietuvos U-21 rinktinei. 

2010 m. gegužę debiutavo Lietuvos rinktinės sudėtyje prieš Ukrainą. Antrą kartą atstovavo rinktinei draugiškose rungtynėse su Vengrijos nacionaline ekipa 2010 m. lapkričio mėnesį.

Įmušęs 12 įvarčių, A.Novikovas yra antras pagal rezultatyvumą visų laikų Lietuvos vyrų futbolo rinktinės futbolininkas.

 2021 m. rugsėjo 2 d. žaidė 2022 m. pasaulio futbolo čempionato atrankos C grupėje prieš Šiaurės Airiją. Varžovai net 4:1 sutriuškino lietuvius. Novikovas neišnaudojo progos ir neįmušė 11 metrų baudinio.

Šaltiniai

Nuorodos 
 SOCCERWAY
 Transfermarkt
 lietuvosfutbolas.lt
 90minut.pl
 Futbolinis.lt

Lietuvos futbolininkai
Heart of Midlothian FC žaidėjai